**Boreal Bane AS**, opprinnelig **AS Gråkallbanen**, er et norsk jernbaneselskap som eier og driver Gråkallbanen i Trondheim. Selskapet er en del av Boreal-konsernet. Fra 2008 het selskapet **Veolia Transport Bane AS**, og skiftet navn til **Boreal Transport Bane AS** i 2011, mens det fra 2012 og fram til en omstrukturering av konsernet i 2016 het **Boreal Transport Midt-Norge AS**, da det også drev busstrafikk i Sør-Trøndelag på anbud for AtB.

Historie
--------

AS Gråkallbanen ble stiftet 14. oktober 1989 av medlemmer av foreningen Gråkallbanens venner for å ta opp igjen driften av den ene gjenværende trikkelinja i byen som kommunen ikke hadde revet opp året før. I juli 1990 startet selskapet opp igjen trafikken på Gråkallbanen mellom Lian og St. Olavs gate.

I april 2005 ble 67 % av aksjene i selskapet solgt til franskeide Connex Norge, med overtakelse fra 1. mai.
15. juni utvidet Connex aksjekapitalen i selskapet med 740 200 kr til 1 104 780 kr og oppnådde da en eierandel på 91,05 %. 1. desember sendte Connex ut tilbud om å innløse resterende aksjonærer innen 31. desember 2005. Høsten 2005 fikk selskapet også overta trikkene som de hadde fått bruke vederlagsfritt av kommunen siden 1990.

I forbindelse med en omstrukturering av konsernet i 2007 ble Connex Tog AS innfusjonert i selskapet. Connex Tog var blitt etablert i 2003 med sikte på å kjøre tog i Norge. Det hadde i 2003 lagt inn et bud på å overta trafikken på Bratsbergbanen, men aksepterte ikke den prisen Telemark fylkeskommune kunne tilby, og deltok i 2005 i anbudskonkurransen om trafikken på Gjøvikbanen uten hell. Connex Tog hadde derfor ikke hatt noen reell aktivitet da det ble innfusjonert. I 2008 endret selskapet navn til *Veolia Transport Bane AS*. Dette skjedde i forkant av at konsernet, som da het Veolia Transport Norge, deltok i anbudskonkurransen om å drifte Bybanen i Bergen, som de heller ikke vant.

6. mai 2011 endret konsernet navn til Boreal Transport Norge, og da endret også selskapet navn til Boreal Transport Bane AS. I juli 2012 vant selskapet anbudet om å kjøre regionruter i Sør-Trøndelag for AtB med oppstart 19. august 2013. Som en følge av det endret selskapet navn igjen i november 2012, til Boreal Transport Midt-Norge AS. Til anbudsstart i august 2013 fikk selskapet levert 61 busser fra Scania og 50 busser og minibusser fra Irisbus.

Våren 2016 vant selskapet kontrakten på anbudskjøring med 35 busser i kommunene Aukra, Eide, Fræna og Midsund i Møre og Romsdal på oppdrag for Fram, med oppstart 1. januar 2017. Senere i 2016 ble konsernet på nytt omstrukturert, ved å gå fra regionale selskaper til aktivitetsbaserte selskaper. Selskapet ble da et rendyrket selskap for sporbunden trafikk under navnet Boreal Bane AS, mens all busstrafikken, inkludert den nyvunnede trafikken i Møre og Romsdal, ble flyttet over i søsterselskapet Boreal Buss.

Referanser
----------

1. ↑  «Gråkallbanen selges». Adresseavisen. 11. april 2005. Arkivert fra originalen 26. oktober 2016. Besøkt 18. november 2016.
2. ↑  «Årsregnskap 2005 – Note 3 Datterselskap». Connex Norge
3. ↑  «Årsregnskap 2005 – Note 12 Aksjonærer». AS Gråkallbanen
4. ↑  «Gir bort elleve trikker». Adresseavisen. 16. oktober 2005. Arkivert fra originalen 17. november 2016. Besøkt 18. november 2016.
5. ↑  «Årsberetning 2007». AS Gråkallbanen
6. ↑  «Bratsbergbanen reddet». NRK Telemark. 12. august 2003. Besøkt 18. november 2016.
7. ↑  «Fjord1 Partner skal køyre Bybanen» (PDF). Skyss. 2. april 2009. Arkivert fra originalen (PDF) 5. mars 2016. Besøkt 18. november 2016.
8. ↑  «Boreal og TrønderBilene vant anbud». AtB. 3. juli 2012. Arkivert fra originalen 30. juli 2012.
9. ↑  «Buss og bane i samme selskap». Boreal Transport Norge. 8. november 2012. Arkivert fra originalen 1. juni 2013.
10. ↑  «61 nye Scania-busser i drift i Sør-Trøndelag». Norsk Scania. 22. august 2013. Arkivert fra originalen 20. september 2013.
11. ↑  «Boreal signerer busskontrakt i Møre og Romsdal». Boreal Transport Norge. 6. april 2016. Besøkt 18. november 2016.
12. ↑  «Boreal omorganiserer selskapene». Boreal Transport Norge. 6. juni 2016. Besøkt 18. november 2016.

Litteratur
----------

* Kjenstad, Rune (2004). *Trikken i Trondheim 100 år*. Tapir Akademisk Forlag. ISBN 82-519-1895-2.

Eksterne lenker
---------------

* Offisielt nettsted Rediger på Wikidata

* (en) Boreal Bane – kategori av bilder, video eller lyd på Commons Rediger på Wikidata

| * v
* d
* r
 Trikken i Trondheim |
| --- |
| Linjer | 
* Gråkallbanen
* Ilalinjen

 |
| Holdeplasser | 
* St. Olavs gate
* Hospitalskirka
* Skansen
* Ila
* Bergsli
* Nyveibakken
* Bygrensen
* Belvedere
* Breidablikk
* Nordre Hoem
* Søndre Hoem
* Rognheim
* Munkvoll
* Ferstad
* Ugla
* Kyvannet
* Vestmarka
* Herlofsonløypa
* Lian

 |
| Drift | 
* Boreal Bane
* AtB
* Munkvoll vognhall

 |
| Materiell | 
* TT klasse 8

 |
| Historie | 

|  |  |
| --- | --- |
| Om trikken | 
* Sporveisbrannen
* Sporveismuseet
* Gråkallbanens venner

 |
| Tidligere linjer | 
* Elgeseter
* Lade
* Singsaker

 |
| Tidligereholdeplasser | 
* Bøndernes hus
* Prinsens gate
* Olav Tryggvasons gate
* Bakke bro
* Innherredsveien
* Thomas Westens gate
* Voldsminde
* Mellomveien
* Fagerheim
* Olav Engelbrektssons alle
* Jarlveien
* Nidarholms gate
* Elgeseter gate
* Elgeseter
* Trondheim stasjon
* Jernbanebrua
* Torget
* Vollabakken
* Jonsvannsveien
* Ankers gate
* Festningsgata
* Asbjørnsens gate

 |
| Tidl. vognhaller | 
* Dalsenget
* Hospitalsløkkan
* Lian
* Voldsminde

 |
| Tidl. selsk. | 
* Trondhjems Elektricitetsværk og Sporvei
* A/S Graakalbanen
* Trondheim Sporvei
* Trondheim Trafikkselskap

 |
| Tidl. materiell | 
* TS 1
* TS 2
* TS 3
* TS 4
* TS 5
* TS 6
* TS 7
* GB 1
* GB 2
* GB 3

 |

 |


|  |  |
| --- | --- |
| Oppslagsverk/autoritetsdata | Brønnøysundregistrene
 |